Након слома готске прицрноморске државе, највећи део Острогота пао је под власт Хуна, док се део придружио Визиготима, а други део населио Крим. Након битке код Хадријанопоља, део који је пришао Визиготима насељава Панонију (вероватно област Срема) као федерати. Године 441. Хуни освајају ову област. Остроготи су на хунској страни учествовали у бици на Маурицијаковом пољу. Следеће године је Атила преко Јулијских Алпа упао у североисточну област Италије (Фурланију), заузео Павију и Милано, али је следеће године умро. Остроготи у Панонији ослободили су се Хуна и, под вођством Теодориха, насељавају Доњу Мезију. Теодорих је ујединио све Остроготе на Балкану и угрозио сам Цариград.